Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 356

8. Manjinskopolitičke spoznaje − manjinsko zakonodavstvo tijekom proteklih desetljeća; − hrvatske manjinske samouprave, Društvo gradišćanskih Hrvata (regionalno), djelatnost seoskih udruga; − veze manjinskih samouprava s gradovimaprijateljima; 2003/111/II. szám II. OPIS ISPITA Ispit se na srednjem i na višem stupnju sastoji od pismenog i usmenog dijela. PISMENI ISPIT Sasdržajni sastav Zadatak kandidata na višem stupnju pismenog ispita napisati jedan esej. Pismeni ispit zasnovan je na detaljnim ispitnim zahtjevima. Na srednjem je stupnju zahtjev da kandidat poznaje jedan od osam područja – tako da ono sadrži presjek regije u kojoj je mjesto boravka/rođenja kandidata te da poznaje povijesne i zemljopisne suodnose s matičnom državom. Na višem stupnju je ispit zasnovan na pet regija Hrvata u Mađarskoj i njihovom suodnosu. Sukladno tome (na ispitu srednjeg stupnja) se zahtijeva usvajanje spoznaja, (na višem stupnju) sposobnost odabira i od informacija različitog karaktera sposobnost donošenja zaključaka općeg značaja. Ispit s osam spoznajnih područja sadrži izvore u svezi s problemima koji su na pisanom, slikovnom, tonskom i elektronskom zapisu. Kandidat u svezi stim suvislo iznosi svoj osobni stav u 600-700 riječi birajući između tri zadana naslova. Kandidat za rješenje zadatka ima 180 minuta. Ocjena Za cijeli se zadatak može dobiti najviše 100 bodova. USMENI ISPIT Usmeni ispit sastoji se od dva obavezna dijela i jednog izabranog dijela. Obvezatne spoznaje: 1. Povijesne spoznaje ili Manjinskopolitičke spoznaje 2. Etnografske spoznaje ili Spoznaje u svezi s jezikom hrvatske manjine Spoznaje po izboru: Dublje upoznavanje jednog područja, izrada projekta u posljednjoj godini pripreme za ispit te prezentiranje na usmenom dijelu ispita. Polaganje ispita iz narodnosnog narodopisa na višem stupnju obavlja se pred vanjskim ispitnim odborom, a na srednjem stupnju pred školskim ispitnim odborom. Vrijeme koje se daje za pripremu na usmeni odgovor: 30 minuta Vrijeme za davanje odgovora: Na srednjem stupnju: 15 minuta Na višem stupnju: 20 minuta Tijekom pripreme na ispit kandidatima su na raspolaganju pisani izvori (kalendar, novine, temeljne izvorne zbirke) CD, tonski i slikovni zapisi. Sadržajna struktura Na usmenom ispitu srednjeg i višeg stupnja kandidat u trajanju od 10 minuta prezentira jedan plan-projekt. Nakon toga ima na raspolaganju 5 (10) minuta kako bi samostalno obrazložio izvučenu tezu. Iz svakog spoznajnog područja kandidat ima na raspolaganju po 10 teza, tako kandidat iz svake grupe od 2x10 teza može izvlačiti tezu. Uz svaku tezu treba spojiti po dva različita, ali sadržajno ista izvora. Neka teze budu sličnog stupnja težine, neka za njihovo rješavanje treba isto toliko vremena. Ocjena Najviši broj bodova učinka usmenog ispita je 50 bodova. Unutar toga se za plan-projekt može dati 30, a za ostala dva spoznajna područja po 10 bodova. Prezentiranje plana-projekta (30 bodova) − sadržajno bogatstvo 5 bodova − logično grupiranje korištenih spoznaja 5 bodova − zornost predavanja 5 bodova − veze projekta sa stranim pojavama 5 bodova − jedinstvenost motrišta predstavljene pojave 10 bodova 2003/111/II. szám Povijesne ili manjinskopolitičke spoznaje i etnografske ili spoznaje u svezi s jezikom (2 x 10 bodova) − sposobnost odabira iz materijala koji je na raspolaganju 2 boda − sposobnost jasnog i logičnog grupiranja prikupljenih informacija 2 boda − zornost predavanja, jezično oblikovanje 2 boda − ugradnja pojedinačnih iskustava u odgovor 4 boda Kriteriji za sastavljanje pismenih i usmenih zadataka. Povijesne spoznaje − Neka kandidat pomoću izvornog materijala pokaže karakteristične točke na putu formiranja zajednice. − Neka skicira način života i sustav vrijednosti zajednice. Neka ukaže na promjene. − Neka prikaže one elemente koji su pomogli hrvatskoj zajednici da postane politički čimbenik. − Neka otkrije glavne crte odnosa matične države i hrvatske zajednice u Mađarskoj. Neka prezentira njihov utjecaj na život pojedinca i zajednice. − Na osnovi obiteljske povijesti neka prezentira razvoj uže zajednice u životu tri generacije. Neka ocijeni snage koje utječu na razvoj. Etnografske spoznaje − Neka postavi materijalnu kulturu hrvatske manjine. − Neka predstavi običaje naselja, kulturu gradnje, spoznaje o stanovanju. − Neka poznaje običaje koji se vezuju za kalendar i običaje života u obitelji. Neka ih projicira na današnje društvo. − Neka prezentira karakteristike narodne nošnje. − Neka poznaje kulturu jedenja. − Neka ima spoznaja o medijima. Neka ima prijedloga u vezi s tim. Zemljopisne spoznaje − Pomoću datog izvora neka predstavi područja naselja Hrvata u Mađarkoj. Neka ocijeni zemljopisne datosti. − Neka pomoću izvora skicira zemljopisne karakteristike date mikroregije. Neka pokaže mogućnosti razvoja. − Neka pomoću datih izvora otkrije gospodarske veze hrvatske manjine u datoj mikroregiji. − Pomoću datog materijala neka pokaže mogućnost razvoja jednog naselja gdje žive Hrvati. Spoznaje u svezi s jezikom hrvatske manjine − Na osnovi jednog spomenika hrvatske pismenosti neka pokaže nekoliko karakterističnih razlika u odnosu na današnji razgovorni jezik. − Na primjeru prijevoda na razgovorni jezik slušanog teksta neka ukaže na bitna odstupanja. − Neka upozna ona književna djela Hrvata u Mađarskoj u kojima se koristi jezik hrvatske manjine. Poznavanje graditeljstva hrvatske manjine − Pomoću slikovnog materijala neka usporedi stare i nove građevine naselja. Neka objasni razlike. − Na osnovi slika neka istakne karakteristične crte graditeljstva hrvatske manjine. − Neka usporedi zgrade naselja. Neka istakne njihove opće crte. Neka ukaže na različitosti. − Neka argumentira u cilju njihove zaštite. Poznavanje glazbe i plesne kulture hrvatske manjine − Neka objasni ulogu u životu domaćeg hrvatstva onih očitovanja u pjesmi, glazbi i plesu koja se vezuju uz kalendarsku godinu ili život obitelji. − Neka stvori suglasje između nastojanja za očuvanje tradicija i kulturnih potreba današnjice. Neka napravi plan programa u kojem će pripaziti na različite potrebe generacija. Manjinskopolitičke spoznaje − Neka ocijeni pravnu regulativu. Neka ukaže na veze između tijeka razvoja zakonske regulative i razvoja položaja Hrvata u Mađarskoj. − Na osnovi pojedinačne studije neka analizira djelatnost date hrvatske manjinske samouprave. Neka formulira prijedloge za dati slučaj. Neka ukaže u kojoj se mjeri u programima hrvatske manjinske samouprave ili udruge pojavljuju nastojanja za očuvanje nacionalnog identiteta. 2003/111/II. szám HRVATSKI JEZIK (Nastava jezika u predmetnoj nastavi) UVOD Cilj maturalnog ispita iz hrvatskog narodnosnog jezika u predmetnoj nastavi Budući da je glede opisa ispitnih zahtjeva u svezi s jezicima, odnosno u svezi s mjerenjima jezičnih razina mjerodavan jezični opis Europskog savjeta – za srednji stupanj: B1 – B2, za viši stupanj: B2 – C1, za narodnosni – pa tako i hrvatski jezik su na oba stupnja odlučujući elementi razumijevanje teksta te djelatnosti i sposobnosti pismenog i usmenog stvaranja teksta. Struktura ispita Ispit se sastoji od pismenog i usmenog dijela. Glavninu ispita čini mjerenje 4 osnovne sposobnosti: razumijevanje pročitanog teksta, razumijevanje slušanog teksta, vještina govorenja i vještina pisanja. Sveukupan broj bodova daje sliku o kandidatovoj komunikativnoj kompetenciji u materinskom (stranom) jeziku. Za primjenu komunikativne kompetencije korisnik mora imati odgovarajući fond riječi i mora poznavati strukturu jezika. Komunikativna kompetencija omogućuje korisniku da razumije i stvara pisane i govorne tekstove i priopćenja koji se sreću u stvarnom životu. Uspješnost komunikacije, međutim, ne ovisi samo o gramatičkom oblikovanju priopćenja, već o tome da li je dato priopćenje učinjeno na odgovarajućem mjestu, u odgovarajućem vremenu, u odgovarajućem stilu: − jezična kompetencija − sociolingvistička kompetencija − tekstualna kompetencija − strateška kompetencija − sociokulturna kompetencija. Kandidat mora poznavati kulturnu povijest Hrvata u Mađarskoj, osobitosti njihovog jezika, aktualna pitanja manjine. Na osnovi pročitanog mora znati samostalno reagirati na zaključke koji su formulirani u beletrističkim tekstovima različitih vrsta i realističkih razdoblja. Ispit se na oba stupnja sastoji od 5 dijelova: − razumijevanje pročitanog teksta − jezična pravilnost − razumijevanje slušanog teksta − vještina pisanja − vještina govorenja. 2003/111/II. szám I. OPIS I DETALJNI ZAHTJEVI MATURALNOG ISPITA

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes